**משימת הערכה מסכמת לכיתה ט' – מפה  
 נוסח א'**

| **נושא** | **ידע – הבנה** | **יישום** | **חשיבה מסדר גבוה** |
| --- | --- | --- | --- |
| **חומרים** | התלמידים יזהו את נוסחת המבנה על סמך יכולת קישור של יסודות**. שאלה 1 א** |  |  |
|  | התלמידים יזהו איזה קשרים קיימים במולקולה. **שאלה 1 ב** | התלמיד ינסח הסבר על סמך המידע המתואר בגרף ובטקסט. **שאלה** **1 ה** |
|  | התלמיד יפרש מידע מהגרף ויסיק מסקנות על סמך המידע. **שאלות 1 ג, 1 ד.** |  |
| התלמיד יזהה את הנוסחה המולקולרית על סמך יכולת קישור של היסודות. **שאלה 2** | התלמיד יקשר בין ידע אודות הקלורימטר לבין המרות האנרגיה המתוארות בתרשים.  **שאלה 3 א** |  |
| התלמיד יזהה את מקור האנרגיה המשתחררת בתהליך כימי.  **שאלה 3 ב** |  |  |
| התלמיד יפענח נוסחה מולקולארית של תרכובות וישווה ביניהן.  **שאלה 4 א** |  | התלמיד ינסח מסקנה על סמך נתונים מוצגים  **שאלה 4 ב** |
| **ביולוגיה**  **הזנה** |  | התלמיד ינסח שאלת חקר עם שלושה משתנים.  **שאלה 5 א** |  |
|  | התלמיד יזהה מסקנה נכונה על סמך תוצאות ניסוי.  **שאלה 5 ב** |  |
| התלמיד יכיר את מאפייני מרכיבי המזון, תפקודם והשפעתם על הגוף.  **שאלה 7 א** | התלמיד יקשר בין תכונות קרום התא לבין חדירתם של חומרים דרכו.  **שאלה 6** | התלמיד יסביר את התוצאות שהתקבלו משני ניסויים ויקשר ביניהם.  **שאלה 5 ג** |
| התלמיד יזהה היכן החלבונים מתפרקים ונספגים בגוף.  **שאלה 7 ב** |  |  |
| התלמיד יקשר בין מבנה מערכת העיכול לבין תכנון הניסוי.  **שאלה 8 א** | התלמיד יפרש את המידע שבגרף ויקשר עם מבנה מערכת העיכול.  **שאלה 8 ב** |  |
| **ביולוגיה תורשה** | התלמיד יזהה את הגנוטיפים של ההורים על סמך הפנוטיפים של הצאצאים.  **שאלה 9 א** | התלמיד יחשב את הסיכוי של הופעת תכונה אצל צאצא על סמך טבלת ההכלאה.  **שאלה 9 ב2** |  |
| התלמיד ישלים טבלת הכלאה.  **שאלה 9 ב1** |  |  |
| התלמיד יזהה את הגנוטיפים והפנוטיפים של הצאצאים מתוך תרשים שושלת משפחה. **שאלה 10 א** |  | התלמיד ינמק מדוע התכונה דומיננטית על סמך מידע מהתרשים וידע קודם. **שאלה 10 ב** |
| **אנרגיה** | התלמיד יתאר מה קורה לאנרגיה הכוללת של גוף נופל. **שאלה 11 ב** | התלמיד יחשב את השינוי באנרגית הגובה של גוף.  **שאלה 11 א** |  |
|  | התלמיד ייחשב את אנרגית התנועה שיש לגוף  **שאלה 12** |  |
|  | התלמיד ייחשב את המהירות של גוף על סמך חוק שימור האנרגיה.  **שאלה 13 ב** | התלמיד יסביר את הקשר בין אנרגית גובה של גוף נופל לבין אנרגית התנועה שיש לו על סמך חוק שימור האנרגיה. **שאלה 13 א** |
| התלמיד יאתר מידע מגרף  **שאלה 14 א, 14 ב, 14 ג** | התלמיד ייחשב את קיבול החום הסגולי של חומר על סמך נתונים. **שאלה 14 ד** | התלמיד יסביר מדוע נעצר גוף על סמך חוק שימור האנרגיה. **שאלה 13 ג** |
| התלמיד יזהה את משמעות המונח נצילות.  **שאלה 15 ב** | התלמיד ייחשב את הנצילות של מכשיר. **שאלה 15 א** |  |
|  | התלמיד ייחשב את האנרגיה החשמלית מתוך הנצילות. **שאלה 16** |  |

**משימת הערכה מסכמת לכיתה ט', מחוון נוסח א'**

| **מספר פריט** | **סוג פריט** | **התשובה הנכונה ופירוט רמות הביצוע** |
| --- | --- | --- |
| **פרק א – חומרים (כימיה) ומערכות ותהליכים ביצורים חיים (הזנה ותורשה)** | | |
| 1 א' | ר"ב | **2** = תשובה 2  **0** = כל תשובה אחרת. |
| 1 ב' | ר"ב | **2** = תשובה 4. שני קשרים שיתופיים עם שני אטומי הכלור ושני קשרים שיתופיים עם שני אטומי הפלואור.  **0** = כל תשובה אחרת. |
| 1 ג' | פתוח | **2** = תיאור נכון של אחת מבין האפשרויות הבאות:   * עלייה בריכוז הפריאונים (עד אמצע שנות התשעים) הייתה מלווה בירידה בצפיפות האוזון. * התייצבות / ירידה מתונה בריכוז הפריאונים (החל מאמצע שנות התשעים) הייתה מלווה בעלייה בצפיפות האוזון באטמוספרה.   **0** = כל תשובה אחרת כולל:   * תשובה המבוססת על הטקסט ולא על הגרפים, **לדוגמה**: לאחר ועידת מונטריאול חלה ירידה / הגבלה בשימוש בפריאונים ולמרות זאת לא חל שיקום / עליה בצפיפות האוזון. * התייחסות לגרף אחד בלבד או למקטע מתוכו מבלי לקשור זאת עם מקטע מהגרף השני.   **הערות:**   * תשובות המתארות קשר סיבתי בין עליה בריכוז הפריאונים לבין הירידה בצפיפות האוזון תיחשבנה נכונות. |
| 1 ד' | פתוח | **2** = תשובה המבוססת על הנתונים מהגרפים ומהטקסט:  התייחסות לכך שגם לאחר ועידת מונטריאול / שנת 1987 צפיפות האוזון המשיכה לרדת / ריכוזם באטמוספירה נשאר גבוה ואילו צפיפות האוזון לא השתקמה.  **0** = כל תשובה אחרת כולל:   * תשובות המתייחסות לכך שלאחר ועידת מונטריאול ריכוז הפריאונים המשיך לעלות / נשאר גבוה ללא התייחסות לצפיפות האוזון. * תשובות שמתייחסות אל ירידה בריכוז הפריאונים שלא גרמה לשינוי משמעותי / עלייה בצפיפות האוזון. |
| 1 ה' | פתוח | **2** = הסבר המתייחס אל אחד מהגורמים הבאים:   * יציבות הפריאונים. * איטיות תהליך הבנייה מחדש של האוזון. * הבנייה מחדש של האוזון תלויה בגורמים סביבתיים נוספים.   **לדוגמה:**   * הפריאונים גזים יציבים מאוד ולכן ייקח זמן עד שריכוזם ירד באטמוספרה/ יחזור לריכוז הנורמאלי. * תהליך הבנייה מחדש של שכבת האוזון הוא תהליך איטי, לכן השיקום ייקח זמן רב. * תהליך הבנייה מחדש של שכבת האוזון תלוי בעוד גורמים סביבתיים שעלולים לעכב את השיקום.   **0** = כל תשובה אחרת כולל:  הסברים המתייחסים אל תהליך הבנייה / הנזק כתהליך בלתי הפיך. |
| 2 | ר"ב | **2** = תשובה ג'. PCl3  **0** = כל תשובה אחרת. |
| 3 א' | פתוח | **2** = תיאור נכון של שני סוגי האנרגיה בתרשים: כימית --->חום.  **0** = כל תשובה אחרת כולל תיאור נכון לסוג אנרגיה אחד בלבד. |
| 3 ב' | ר"ב | **2** = בחירה נכונה: קטנה מ.  **0** = כל תשובה אחרת. |
| 4 א' | ר"ב | **2** = תשובה 1. שתיהן מורכבות מאותם סוגי יסודות.  **0** = כל תשובה אחרת |
| 4 ב' | פתוח | **4** = שתי מסקנות נכונות ומבוססות המתייחסות לשיטת / לשיטות הבישול או לאחוז/י הוויטמין / וויטמינים הנשארים בברוקולי לאחר הבישול.  **לדוגמה:**   * בשתי שיטות הבישול חלה ירידה באחוז הוויטמינים הנשארים בברוקולי. * הבישול במיקרוגל גורם לירידה גדולה יותר באחוזים של שני הוויטמינים (או אחד מהם) מאשר שיטת האידוי (או ההפך: התייחסות לאידוי) * ויטמין 2B עמיד יותר מוויטמין C בשתי שיטות הבישול / באחת מהן (או ההפך: התייחסות לוויטמין C)   **הערות:**  מסקנות המתייחסות אל הקביעות הבאות עם התייחסות לאחוזי הוויטמינים הנשארים, תיחשבנה נכונות:   * קביעה לגבי השיטה העדיפה **עם** התייחסות לאחוזי הוויטמינים הנשארים בברוקולי. * קביעה לגבי צריכה בריאה יותר בשיטת האידוי **עם** התייחסות לאחוזי הוויטמינים הגבוהים שנשארים בברוקולי.   **2** = מסקנה אחת נכונה.  **0** = כל תשובה אחרת כולל:   * מסקנות שבהן מתייחס התלמיד לאחוזי הוויטמינים בסוגי מזונות באופן כללי ולא בברוקולי. * מסקנות שבהן מתייחס התלמיד למסת הוויטמינים ולא לאחוז. * מסקנות בהן מציין התלמיד שבברוקולי יש יותר ויטמין 2B מאשר ויטמין C. |
| 5 א' | פתוח | **3** = ניסוח נכון של שאלת חקר הכוללת את הגורם המשפיע ושני הגורמים המושפעים נכונים, כאשר:   * הגורם המשפיע במחקר:   + ריכוז פחמן דו חמצני (באוויר) * הגורמים המושפעים במחקר הם:   + כמות הסוכר בצמחי הסחלב (בעלים ובפרחים)   + מספר הפרחים   **לדוגמה:** כיצד משפיע ריכוז פחמן דו חמצני באוויר על כמות הסוכר בצמחי הסחלב ועל מספר הפרחים הפורחים.  **2** = אחת משתי האפשרויות הבאות:   * ניסוח שאלת חקר נכונה הכוללת גורם משפיע נכון וגורם מושפע אחד בלבד. * ניסוח שאלת חקר המכילה את כל הגורמים נכונים אך מתחילה במילה "האם".   **0** = כל תשובה אחרת כולל:   * שאלת חקר עם גורם משפיע נכון ושני גומרים מושפעים לא נכונים. * שאלת חקר עם גורם משפיע שגוי ושני גורמים מושפעים נכונים. * ניסוח המכיל שלושת הגורמים נכונים אך אינו מנוסח כשאלה. * תשובות שבהן הגורם המושפע הוא **שיפור** הפריחה / **הפריחה.**   **הערות:**   * תשובות שבהן יש התייחסות **לכמות** פחמן דו חמצני במקום ריכוזו תיחשבנה נכונות. * תשובות שבהן **קצב** הפוטוסינתזה הוא הגורם המושפע תיחשבנה נכונות. |
| 5 ב' | ר"ב | **4** = 4 תשובות נכונות. 1 נקודה לכל תשובה נכונה.  1. מסקנה נכונה, 2. מסקנה לא נכונה, 3. מסקנה נכונה, 4. מסקנה לא נכונה. |
| 5 ג' | פתוח | **3** = הסבר המכיל את **שני** המרכיבים הבאים:   * תיאור נכון של הקשר בין ריכוז פחמן דו חמצני באוויר לבין ייצור הגלוקוז בתהליך הפוטוסינתזה. * תיאור נכון של הקשר בין הגלוקוז שנוצר בתאי הצמח לבין ייצור אנרגיה זמינה/ תהליכי גדילה וצמיחה / פריחה של הצמח.   **לדוגמה**: כאשר הצמח נמצא בסביבה בה יש ריכוז גבוה יותר של פחמן דו חמצני, תהליך הפוטוסינתיזה / קצב הפוטוסינתיזה יגבר בתאיו וייווצר סוכר רב יותר. סוכר זה מנוצל בצמח בתהליכי גדילה ופריחה.  **2** = הסבר המכיל מרכיב אחד נכון בלבד.  **0** = כל תשובה אחרת כולל:   * תשובות המתארות את תוצאות המחקר במקום הסבר. * תשובות המתארות את המסקנות מהמחקר במקום הסבר. * תשובה שמתארת את הקשר בין אחוז פחמן דו חמצני באוויר לבין תהליך נשימה תאית. |
| 6 | ר"ב | **2** = תשובה ד'. צבע תמיסת היוד שבכוס היה צהוב ולא נמצא בה עמילן.  **0** = כל תשובה אחרת. |
| 7 א' | פתוח | **3** = 1 נקודה לבחירת נתונים נכונים, 2 נקודות להסבר ביולוגי נכון.  **אחת מהאפשרויות הבאות של בחירת נתונים:**   * ציון ערכי החלבונים בשני הממרחים או השוואה ביניהם. * ציון ערכי הכולסטרול בשני הממרחים או ציון העדר כולסטרול בחמאת בוטנים. * ציון ערכי הסיבים התזונתיים בשני הממרחים או בחמאת הבוטנים בלבד.   **הסברים ביולוגים נכונים בהתאם לנתונים שנבחרו:**   * החלבונים הם חלבוני מבנה חיוניים לבניית תאים ו / או הם חלבוני פעולה חיוניים כגון אנזימים. * כולסטרול עלול להצטבר על דפנות כלי דם ולגרום לחסימתם / מחלת טרשת עורקים/ לחץ דם גבוה. * סיבים תזונתיים משפרים את תפקוד מערכת העיכול.   **2 =** מתן הסבר ביולוגי נכון ללא ציון נתונים במפורש.  **1** = ציון נתונים נכונים ללא הסבר ביולוגי.  **0** = כל תשובה אחרת.  **הערות:**   * תשובות שבהן צוינו נתונים והסבר נכונים אך נרשמו יחד באותה שורה תיחשבנה נכונות. * הסברים כלליים, כגון חלבונים / סיבים תזונתיים טובים לגוף או כולסטרול מזיק לגוף לא יזכו את התלמיד בניקוד עבור ההסבר. |
| 7 ב' | ר"ב | **2** = תשובה 4. הם מתפרקים בקיבה ליחידות המבנה אשר נספגות במעי הדק.  **0** = כל תשובה אחרת. |
| 8 א' | פתוח | **3** = תשובה שמכילה את שני המרכיבים הבאים:   * תיאור נכון של דרגת החומציות שנמצאת בקיבה ובמעי הדק:   + pH=1 / דרגת חומציות נמוכה בקיבה   + pH=7 / דרגת חומציות ניטראלית במעי הדק. * מבנה מערכת העיכול: הקיבה נמצאת לפני המעי **או** המזון / הקופסית עוברים בקיבה לפני המעבר במעי הדק.   **לדוגמה:** המזון במערכת העיכול עובר בקיבה שבה דרגת חומציות נמוכה לפני המעי הדק שבו דרגת חומציות ניטראלית.  **2** = תשובה שמכילה מרכיב אחד בלבד.  **0** = כל תשובה אחרת |
| 8 ב' | פתוח | **3** = בחירה נכונה: המעי הדק, וגם נימוק נכון המתייחס אל שני המרכיבים הבאים:   * האחוז הגבוה של שחרור התרופה שהיה בניסוי ב-pH=7. * דרגת ה-pH במעי הדק ניטראלית.   **לדוגמה**: התרופה משתחררת מהקופסית במעי הדק מפני שבניסוי רוב התרופה השתחררה ב- pH=7, שזוהי דרגת ה-pH במעי הדק.  **2** = נימוק חלקי המתייחס אל מרכיב אחד בלבד.  **לדוגמה**: כי רוב התרופה השתחררה ב- pH=7. (קיימת התייחסות לממצאי הטבלה אך לא אל דרגת החומציות במעי).  0 = כל תשובה אחרת כולל:   * בחירה נכונה ללא נימוק או נימוק שגוי * נימוק המתאר **שהקופסית** התפרקה במעי הדק לא יתקבל כנכון. * נימוק המתאר את המונח חומציות באופן שגוי, לדוגמה: בקיבה החומציות גבוהה אך במעי אין חומציות בכלל   **הערה:**  חשוב להבחין בתשובות התלמידים בין המונחים: חומציות נמוכה לבין דרגת pH נמוכה. |
| 9 א' | ר"ב | **2** = תשובה 4. Aa x Aa  **0** = כל תשובה אחרת. |
| 9 ב' 1 | פתוח | **4** = כל הטבלה נכונה כאשר:  **2** =ציון שתי גמטות נכונות **לכל** אחד מההורים. 1 נקודה **לשתי** גמטות נכונות **לכל** **אחד** מההורים.  **2** = ציון כל אחד מהגנוטיפים האפשריים. 1 נקודה לכל גנוטיפ אפשרי.   |  |  |  | | --- | --- | --- | | a | A | תאי הרבייה  של האב **♂**  תאי הרבייה  של האם **♀** | | aa | Aa | a | | aa | Aa | a |   **הערה**: אם התלמיד רשם גמטה אחת בלבד של האם באופן נכון, התשובה תיחשב נכונה. |
| 9 ב' 2 | פתוח | **2** = שתי השלמות נכונות:  הסיכוי לקבל צאצא חירש מהכלאה זו הוא: **50%**  הסיכוי לקבל צאצא בעל גנוטיפ הטרוזיגוטי מהכלאה זו הוא: **50%**  **1** = השלמה נכונה אחת בלבד.  **0** = כל תשובה אחרת.  **הערות**:   * תשובות נכונות מבחינה מספרית ללא סימן אחוז תיחשבנה הנכונות. * תשובות המתארות את היחסים בין הגנוטיפים או הפנוטיפים בצורה 1:2 תיחשבנה נכונות. |
| 10 א' | סגור | **5** = 5 התשובות נכונות. 1 נקודה לכל תשובה נכונה.  1. לא נכון, 2. נכון, 3. נכון, 4. לא נכון, 5. לא נכון  **0** = אף תשובה לא נכונה. |
| 10 ב' | פתוח | **2** = נימוק נכון המתייחס אל אחד מהעקרונות הבאים:   * אם לשני ההורים אין פנוטיפ שאחראי לו אלל דומיננטי, הפנוטיפ הדומיננטי לא יופיע בשום צאצא שלהם. * לכל פרט שאצלו בא לידי ביטוי פנוטיפ שאחראי לו אלל דומיננטי, יש לפחות הורה אחד בעל אותו פנוטיפ.   **לדוגמה:** אילו האלל האחראי לתכונה זו היה רצסיבי כל הצאצאים שהיו נולדים לזוג 5 ו- 6 היו בעלי פנוטיפ רצסיבי (כמו של ההורים).  **או**:  פרט שהוא בעל פנוטיפ של גומת חן בלחי חייב שיהיה לו לפחות אלל אחד דומיננטי. מפני שלבני הזוג 5,6 ישנו צאצא שאין לו גומת חן, על כן הם חייבים להיות הטרוזיגוטים.  **0** = כל תשובה אחרת כולל תשובות המתייחסות לכך שכל ילדיהם של הזוג 3 ו - 4 בעלי פנוטיפ הדומה להורים:  **לדוגמה**: מאחר ושני ההורים 3 ו- 4 הם בעלי פנוטיפ רצסיבי לא נולד להם אף ילד עם התכונה. |
| **פרק ב – אנרגיה ומערכות טכנולוגיות** | | |
| **הנחיות כלליות לניקוד פרק פיסיקה:**  **רישום נוסחה מתאימה בפתרון:**   * אי רישום הנוסחה בה השתמש התלמיד עם הצבה נכונה של נתונים, אינו מוריד לתלמיד נקודות.   **ציון יחידות מדידה בתשובות:**   * אם התלמיד לא רשם יחידות מדידה בתשובה אחת לאורך כל פרק הפיסיקה, לא להוריד נקודות לתלמיד. * אם התלמיד לא רשם יחידות מדידה ב- 2-3 תשובות לאורך כל פרק הפיסיקה, יש להוריד מהניקוד של פרק הפיסיקה נקודה אחת. * אם התלמיד לא רשם יחידות מדידה ב- 4-6 תשובות לאורך כל פרק הפיסיקה, יש להוריד מהניקוד של פרק הפיסיקה שתי נקודות. * אם התלמיד לא רשם יחידות מדידה ב- 7 תשובות לאורך כל פרק הפיסיקה, יש להוריד מהניקוד של פרק הפיסיקה שלוש נקודות. * יש לרשום את סך כול הניקוד שירד מפרק הפיסיקה עבור אי רישום יחידות מדידה בעמודה המיועדת לכך בקובץ המיפוי.   **שגיאות חישוב:**   * תשובה שגויה הנובעת משגיאת חישוב בלבד עם הצבת נתונים נכונים בנוסחה, אינה מורידה לתלמיד נקודות. | | |
| 11 א | פתוח | **4** = תשובה הכוללת דרך חישוב שבה בחירת נוסחה מתאימה, הצבת נתונים וקבלת תשובה סופית כולל יחידות מדידה.  השינוי באנרגית גובה שווה ג'ול.  **הערה**: תשובה שבה מציין התלמיד שאנרגית הגובה לפני העלייה שווה לאפס אך לא מתייחס אליה בחישוב (לא מציב בנוסחה) תיחשב נכונה.  **3**=תשובה שבה יש התייחסות לאנרגית הגובה בנקודה העליונה של המעלית בלבד וללא התייחסות בהסבר או בחישוב לאנרגית הגובה שיש למעלית על הקרקע.  **הערה:**   * חישובים בהם משתמשים ב- במקום  ייחשבו נכונים.   **0** = כל תשובה אחרת כולל הצבת נתונים לא נכונים בנוסחה. |
| 11 ב | ר"ב | **3** = תשובה 1. אנרגית הגובה של המעלית לפני הנפילה שווה לאנרגית התנועה שלה רגע לפני סוף הנפילה.  **0** = כל תשובה אחרת |
| 12 | פתוח | **4** = תשובה הכוללת דרך חישוב שבה בחירת נוסחה מתאימה, הצבת נתונים וקבלת תשובה סופית כולל יחידות מדידה.  ***0*** *=* כל תשובה אחרת כולל הצבת נתונים לא נכונים בנוסחה. |
| 13 א | פתוח | **3** = תשובה המתייחסת אל **שלושת** המרכיבים הבאים:  - קשר בין גובה הגולה לבין אנרגית הגובה ההתחלתית שיש לה.  - חוק שימור האנרגיה כולל התייחסות לחיכוך הזניח / אי איבוד אנרגיה / אי יצירת חום  - קשר בין אנרגית התנועה שיש לגוף לבין המרחק שיעבור.  **לדוגמה**: ככל שמשחררים את הגולה מגובה רב יותר, תהיה לה אנרגית גובה התחלתית גדולה יותר. לפי חוק שימור האנרגיה, כאשר החיכוך זניח, אנרגית התנועה של הגולה ברגע ההתנגשות שווה לאנרגית הגובה ההתחלתית. מאחר והאנרגיה המועברת לבול העץ גדולה יותר, הוא יעבור מרחק רב יותר עד העצירה.  **2** = תשובה שיש בה שני מרכיבים.  **1** = תשובה שיש בה מרכיב אחד בלבד.  **0** = כל תשובה אחרת, כולל תשובה המשתמשת בחוק שימור האנרגיה באופן כללי.  **לדוגמה**: האנרגיה נשמרת לפי חוק שימור האנרגיה. |
| 13 ב | פתוח | **4** = תשובה הכוללת דרך חישוב שבה בחירת נוסחה מתאימה, הצבת נתונים וקבלת תשובה סופית כולל יחידות מדידה.  דרך א:  לפי חוק שימור האנרגיה:    חישוב המהירות:    דרך ב:  לפי חוק שימור האנרגיה: , לכן:  =  תשובה: מהירות הגולה רגע לפני התנגשותה בבול העץ הייתה 2.8 מטרים לשנייה.  **הערה:**  תשובות בהן ייחשבו את המהירות ישירות ללא חישוב האנרגיה הקינטית באופן מפורש תיחשבנה נכונות.  **2** = אחת מהאפשרויות הבאות:   * חישוב האנרגיה הקינטית בלבד של הגולה וללא חישוב המהירות. * דרך נכונה אך ללא המרת יחידות הגובה מס"מ למטר.   **0** = כל תשובה אחרת כולל הצבת נתונים לא נכונים בנוסחה. |
| 13 ג | פתוח | **2** = הסבר שמתייחס אל המרת האנרגיה הקינטית לחום (כתוצאה מהחיכוך).  **לדוגמה**: בול עץ נע על פני משטח מחוספס שהחיכוך בו אינו זניח. כתוצאה מכך האנרגיה הקינטית של בול העץ הומרה לאנרגית חום שנפלטה לסביבה.  **1** = הסבר שמתייחס אל המרת אנרגית הגובה לחום מבלי להתייחס לאנרגיה הקינטית.  **0** = כל תשובה אחרת כולל תשובות שמתארות שאין אנרגיה קינטית לבול העץ/ נגמרה אנרגית התנועה של הבול. |
| 14 א | ר"ב | **2** = תשובה 2. °C 25  **0**  = כל תשובה אחרת |
| 14 ב' | פתוח | **2 =** שתי תשובות נכונות: 45 שניות, 70 שניות  **1** = תשובה אחת נכונה.  תשובה זו יש לכלול בתשובות בהן התלמיד חייב לציין יחידות. |
| 14 ג' | ר"ב | **2** = תשובה 1. 50 שניות  **0** = כל תשובה אחרת |
| 14 ד' | פתוח | **4** = תשובה הכוללת דרך חישוב שבה בחירת נוסחה מתאימה, הצבת נתונים וקבלת תשובה סופית כולל יחידות מדידה.  נתון: m=0.5kg, Q=52,500 J    **הערה**: פתרון תוך שינוי נושא נוסחה, ייחשב נכון.  לדוגמה:  ***3*** *= אחת האפשרויות הבאות:*   * *תשובה בה השתמש התלמיד בטמפרטורה סופית / התחלתית של שלב החימום במקום הפרש הטמפרטורה עם דרך חישוב נכונה.* * *תשובה בה השתמש התלמיד בהפרש הטמפרטורה במהלך כל הניסוי (טמפרטורה סופית בטווח בין 65 – 60* °C*).*   ***0*** *=* כל תשובה אחרת כולל הצבת נתונים לא נכונים בנוסחה. |
| 15 א | פתוח | **3** = תשובה הכוללת דרך חישוב שבה בחירת נוסחה מתאימה, הצבת נתונים וקבלת תשובה סופית כולל יחידות מדידה.  **נצילות =**  נתון כי האנרגיה המושקעת בחימום המים היא 56,000 ג'ול ואילו האנרגיה הנצרכת היא 50,400 ג'ול.  לכן נצילות הקומקום היא  **0** = כל תשובה אחרת כולל הצבת נתונים לא נכונים בנוסחה. |
| 15 ב | ר"ב | **3** = תשובה 2. טמפרטורת המים בקומקום החשמלי תהיה גבוהה יותר.  **0** = כל תשובה אחרת |
| 16 | פתוח | **4** = תשובה הכוללת דרך חישוב שבה בחירת נוסחה מתאימה, הצבת נתונים וקבלת תשובה סופית כולל יחידות מדידה.  נתון:  ***הערה****: יש לקבל תשובה נכונה כתוצאה מחישוב נכון ללא שינוי נושא נוסחה.*  ***2*** *= חישוב נכון של האנרגיה ביחידות ג'ול.*  ***0*** *=* כל תשובה אחרת כולל הצבת נתונים לא נכונים בנוסחהظ |